Bi ha un total de 4 municipios de Cuenca mugants con Aragón, totz ells con municipios d'a provincia de Teruel situaus en a comarca d'a Serranía de Cuenca. A prolongación d'o termin municipal d'a ciudat de Cuenca presenta caracteristicas pareixidas a las "mangas d'Albarrazín no deixando que bi haiga muga entre Aragón y localidatz cercanas d'a Serranía Alta como Tragacet y Huélamo. A falca de Val Tablau desparte prou o termin municipal de Cuenca d'o termin municipal de La Zafriella, en a Serranía Alta, y presenta una muga luenga con una manga d'o termin municipal d'Albarrazín que desparte La Zafriella y Val Longuiello. A presencia d'o Rincón d'Ademuz impide que bi haiga muga entre Aragón y municipios cuencanos d'a Serranía Baixa a lo sudeste de Salvacanyet dica plegar a Santa Cruz de Moya, que muga con Arcos de las Salinas y creba a continuidat territorial d'o Rincón d'Ademuz con o País Valencián.